钦定古今图书集成/明伦汇编/官常典/第109卷 > 南齐
## 钦定古今图书集成/明伦汇编/官常典/第109卷 > 南齐

### 高帝建元元年封宋帝为汝阴王汝阴王薨以刘引嗣太妃薨追赠为后

按《南齐书高帝本纪》，“建元元年夏四月甲午，即皇帝
位，封宋帝为汝阴王，筑宫丹阳县故治，行宋正朔，车
旗服色一如故事。上书不为表，答表不称诏。庚子，诏
宋帝后蕃王诸陵，宜有守卫。有司奏帝陵各置长一
人，兵有差，王陵五人，嫔妃三人。五月己未，汝阴王薨，
追谥为宋顺帝，终礼依魏元、晋恭帝故事。”冬十月丙
“子，立彭城刘引为汝阴王，奉宋帝后。辛巳，汝阴太妃
王氏薨，追赠为宋恭皇后。”